
הצעת חוק שירות המדינה (גמלאות) (תוספת לקצבה – פיצוי מיוחד)
(הוראת שעה), התשס"א2001-


הצעת חוק שירות המדינה (גמלאות) (תוספת לקצבה – פיצוי מיוחד)
(הוראת שעה), התשס"א2001-




היו"ר דוד טל:			אני מתכבד לפתוח את ישיבת העבודה, הרווחה 
 				והבריאות של הכנסת בנושא הצעת חוק שירות המדינה (גמלאות) (תוספת לקצבה – פיצוי מיוחד) (הוראת שעה), התשס"א2001-.

מר כהן, תסביר לנו בבקשה את מהות הצעת חוק שירות המדינה.

יוסי כהן:			חוק שירות המדינה (גמלאות) קובע שהגמלה של 
 				הגמלאים בפנסיה התקציבית צמודה לדרגתם במועד הפרישה. אותו חוק גם קובע שמדי תקופה במידה שיחולו שינויים בטבלת השכר, יחולו לוחות תיאומים לגבי הגמלאים.

מעבר למה שכתוב בחוק, מדי פעם בהסכמים קיבוציים נקבע שנותנים פיצוי לגמלאים מעבר לתוספות השכר שנותנים לעובדים מן השורה וזאת כדי לשפר את גמלתם ביחד לפעילים. הפעילים בדרך כלל מתקדמים בדרגות ובמרכיבים שונים שנלווים לשכר והגמלאי פורש עם השכר הפנסיוני שלו זו הדרגה ותוספות השכר הפנסיוניות.

בהסכם ממאי 1999 נקבע עם ההסתדרות הכללית שהצדדים ממנים ועדה משותפת במטרה לדון במנגנון ההצמדה של הגמלאות בפנסיה התקציבית או לחילופין קביעת פיצוי חד-פעמי כפי שאנחנו מביאים כאן לגבי הגמלאים בפנסיה התקציבית.

בנושא קביעת מנגנון אלטרנטיבי לא הייתה הבנה בין הצדדים אבל לעומת זאת נקבע פיצוי שהוא החל מינואר 2001 לגבי גמלאים שפרשו עד 31 בדצמבר 1999 והכוונה היא לתת להם פיצוי על גמלתם החל מינואר 2001. הדבר הזה הוא בעקבות הסכמה עם ההסתדרות,  תהליך שארך תקופה מאוד ממושכת ממאי 1999, ובהסכם האחרון, מינואר 2001, סוכם על נוסח הצעת החוק, על השיעור ועל התחולות.

היו"ר דוד טל:			אנחנו מצביעים. מי בעד? פה אחד.
				ועדת העבודה, הרווחה והבריאות מאשרת את הצעת חוק שירות המדינה (גמלאות) (תוספת לקצבה – פיצוי מיוחד).

הצעת החוק אושרה ועולה למליאה לקריאה שנייה ושלישית.

יוסי כהן:			הגמלאים מתדפקים על דלתותינו ובצדק, הם 
 				מחכים לזה מינואר ואני מבקש שזה יעבור את הקריאות עוד לפני הפגרה.

היו"ר דוד טל:			נעשה זאת. נעשה מאמץ שזה יעלה בשבוע הבא.
				תודה רבה.


הישיבה ננעלה בשעה 13:30






